ચાર્મિંગ દેખાતો છોકરો અયાન (રણબીર કપૂર) અને મસ્તમૌલા છોકરી અલીજેહ (અનુષ્કા શર્મા) ની મુલાકાત લંડનના એક બારમાં થાય છે. સીન લંબાવતા અમુક રોમેંટીક સીન. જેવી સ્ટોરી આગળ વધે છે કે અલીજેહને અયાનના બાલીશપણાનો અહેસાસ થાય છે. એટલે બંનેનો સંબંધ દોસ્તી પર આવીને ખતમ થાય છે. થોડી બિયરની બોટલો અને થોડા ફિલ્મી ડાયલોગ્સ... તેમની દોસ્તીને વધુ ગાઢ બનાવે છે. ત્યારબાદ એક ડબલ ડેટનો ભાંડો ત્યારે ફૂટે છે જ્યારે અયાનને ખબર પડે છે કે તેની ગર્લફ્રેંડ લીઝા (લીઝા હેડન) તેને છેતરી રહી છે. અને તેનો સંબંધ અલીજેહના ફિયાંસ (ઇમરાન અબ્બાસ) સાથે છે.